《游建州陶园和渊明拟古八首 其五》
明代·郑善夫

东南有一士，名节贞自完。葆光归田园，散发懒不冠。

白鱼入羞馔，取色慈母颜。幽居藏市廛，白日以闭关。

客从远方至，情话忧绝端。酒酣命僮仆，取琴为之弹。

希声入窈眇，忽下双紫鸾。眷言履昭旷，相期逾岁寒。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。